ddrg/super_eurlex huggingface dataset:
(4)

An 1 Meán Fómhair 2013, fuair an Coimisiún comhairle theicniúil ón Údarás Eorpach um Urrúis agus Margaí (ESMA) maidir leis na socruithe dlí, maoirseachta agus forfheidhmiúcháin sna Stáit Aontaithe (4) go háirithe maidir leis na teicnící um maolú riosca oibríochtúil agus na héarlaisí is infheidhme maidir le conarthaí díorthach thar an gcuntar nach bhfuil imréitithe ag CPL. Mar sin féin, sa chomhairle theicniúil ó ESMA, díríodh ar na rialacha a d’eisigh an Commodity Futures Trading Commission (“CFTC”, údarás na Stát Aontaithe um rialú mhargadh na ndíorthach) agus an Securities and Exchange Commission (“SEC”, coimisiún na n-idirbheart stocmhalartáin) agus níor cumhdaíodh na rialacha is infheidhme maidir le contrapháirtithe arna rialú ag an Board of Governors of the Federal Reserve System (“FRS”, comhairle gobharnóirí an chúlchiste fheidearálaigh), leis an Office of the Comptroller of the Currency (“OCC”, oifig maoirseachta an airgeadra), leis an Federal Deposit Insurance Corporation (“FDIC”, corparáid árachais na dtaiscí cónaidhmeacha), leis an Farm Credit Administration (“FCA”, córas riaracháin an chreidmheasa talmhaíochta) agus leis an Federal Housing Finance Agency (an “FHFA”, an ghníomhaireacht chónaidhmeach um maoiniú le haghaidh tithíochta) (dá ngairtear le chéile anseo feasta “rialtóirí stuamachta na Stát Aontaithe”).
(2)

Tá cearta frithpháirteacha dul isteach agus cónaithe ag saoránaigh den Aontas agus ag náisiúnaigh de chuid na hEilvéise ar bhonn an Chomhaontaithe idir an Comhphobal Eorpach agus a Bhallstáit, de pháirt, agus Cónaidhm na hEilvéise, den pháirt eile, maidir le saorghluaiseacht daoine (2) (“FMOPA”). Cé go bhforáiltear le FMOPA, in Airteagal 5(1) den Iarscríbhinn a ghabhann leis, maidir leis an bhféidearthacht an tsaorghluaiseacht a shrianadh ar chúiseanna sláinte poiblí, níl sásra ann um ghníomhartha an Aontais a ionchorprú. Dá bhrí sin, is leis an gcumhachtú in Airteagal 3(10) de Rialachán (AE) 2021/953 a chumhdaítear an Eilvéis.
(1)

Tá oifigigh agus seirbhísigh eile an Aontais Eorpaigh faoi árachas i gcoinne riosca galair cheirde nó tionóiscí faoi Airteagal 73 de Rialacháin Foirne Oifigigh an Aontais Eorpaigh (“na Rialacháin Foirne”) agus faoi Airteagail 28 agus 95 de Choinníollacha Fostaíochta Sheirbhísigh eile an Aontais Eorpaigh (“na Coinníollacha Fostaíochta”). De bhun Airteagal 73 de na Rialacháin Foirne, leagtar amach coinníollacha an árachais sin i rialacha comhchoiteanna arna dtarraingt suas trí chomhaontú comhchoiteann idir na hinstitiúidí uile agus arna dtaifeadadh ag Uachtarán Chúirt Bhreithiúnais an Aontais Eorpaigh an 13 Nollaig 2005.
(3)

Is ísle na costais riaracháin iarbhír a thabhaíonn tairbhí a dhéanann cianfhreastal trí mheán leictreonach ar chruinniú ná ráta an liúntais laethúil is infheidhme faoi láthair maidir le freastal go fisiciúil ar chruinnithe, bíodh is gur mar a chéile an t-achar ama a chaitheann tairbhí ag an gcruinniú. Ós mar sin atá, is iomchuí go n-oiriúnófaí dá réir an liúntas laethúil a íoctar leis na tairbhithe a dhéanann cianfhreastal ar chruinnithe.
ROGHA 1: RÉAMHÚDARÚ SONRACH: Ní dhéanfaidh próiseálaí aon cheann dá oibríochtaí próiseála arna ndéanamh thar ceann an rialaitheora faoi na Clásail seo a ligean ar fochonradh le fophróiseálaí, gan údarú sonrach i scríbhinn a fháil roimh ré ón rialaitheoir. Cuirfidh an próiseálaí an iarraidh ar údarú sonrach isteach ar a laghad (SONRAIGH TRÉIMHSE AMA) sula bhfostaítear an fophróiseálaí lena mbaineann, in éineacht leis an bhfaisnéis is gá chun gur féidir leis an rialaitheoir cinneadh a dhéanamh maidir leis an údarú. Tá liosta na bhfophróiseálaithe atá údaraithe ag an rialaitheoir ar fáil in Iarscríbhinn IV. Coimeádfaidh na Páirtithe Iarscríbhinn IV cothrom le dáta.

ROGHA 2: ÚDARÚ GINEARÁLTA I SCRÍBHINN: Tá údarú ginearálta an rialaitheora ag an bpróiseálaí chun fophróiseálaithe a fhostú ón liosta comhaontaithe. Tabharfaidh an próiseálaí fógra sonrach i scríbhinn don rialaitheoir faoi aon athruithe atá beartaithe a dhéanamh ar an liosta sin trí fhophróiseálaithe a chur leis nó iad a chur in ionad fophróiseálaithe eile ar a laghad (SONRAIGH TRÉIMHSE AMA) roimh ré, agus ar an mbealach sin tabharfaidh sé go leor ama don rialaitheoir chun go mbeidh sé in ann agóid a dhéanamh i gcoinne na n-athruithe sin sula bhfostaítear an fophróiseálaí nó na fophróiseálaithe lena mbaineann. Tabharfaidh an próiseálaí an fhaisnéis is gá don rialaitheoir chun gur féidir leis an rialaitheoir an ceart chun agóid a fheidhmiú.
CINNEADH (AE) 2021/837 ÓN gCOMHAIRLE

an 6 Bealtaine 2021

maidir leis an seasamh atá le glacadh ag an Aontas Eorpach sa Chomhairle Idirnáisiúnta um Adhmad Trópaiceach a mhéid a bhaineann le síneadh a chur leis an gComhaontú Idirnáisiúnta um Adhmad Trópaiceach, 2006

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 192 agus 207 i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An Comhaontú Idirnáisiúnta um Adhmad Trópaiceach, 2006 (ITTA 2006), thug an tAontas i gcrích é le Cinneadh 2011/731/AE ón gComhairle (1) agus tháinig sé i bhfeidhm an 7 Nollaig 2011.

(2) De bhun Airteagal 6 ITTA 2006, is í an Chomhairle Idirnáisiúnta um Adhmad Trópaiceach (ITTC) an t-údarás is airde de chuid na hEagraíochta Idirnáisiúnta um Adhmad Trópaiceach (ITTO) agus is comhairle í atá comhdhéanta de chomhaltaí uile ITTO.

(3) De bhun Airteagal 44(1) ITTA 2006, leanfaidh an Comhaontú sin d’fheidhm a bheith aige ar feadh tréimhse 10 mbliana tar éis an dáta a thiocfaidh sé i bhfeidhm, go dtí an 6 Nollaig 2021, mura gcinneann ITTC, trí bhíthin vóta speisialta i gcomhréir le hAirteagal 12 de, ar shíneadh a chur leis, ar é a chaibidliú an athuair nó ar é a fhoirceannadh. De bhun Airteagal 44(2) ITTA 2006, féadfaidh ITTC a chinneadh ar shíneadh a chur leis ar feadh dhá thréimhse, eadhon, tréimhse thosaigh 5 bliana agus tréimhse bhreise 3 bliana.

(4) Déanfaidh ITTC cinneadh maidir le síneadh a chur le ITTA 2006 ag an 57ú Seisiún dá chuid a bheidh ar siúl i mí na Samhna 2021 nó idir na seisiúin gan teacht le chéile ag seisiún.

(5) Is chun leas an Aontais é síneadh a chur le ITTA 2006 ar feadh tréimhse thosaigh 5 bliana, ós rud é gur sna céimeanna tosaigh de théarnamh airgeadais atá ITTO fós agus go bhfuil athchóiriú á dhéanamh aige ar a ollstruchtúr airgeadais.

(6) Is iomchuí an seasamh atá le glacadh thar ceann an Aontais in ITTC a bhunú maidir le síneadh a chur le ITTA 2006,

TAR ÉIS AN CINNEADH SEO A GHLACADH:

Airteagal 1 Is é an seasamh atá le glacadh thar ceann an Aontais sa Chomhairle Idirnáisiúnta um Adhmad Trópaiceach, toiliú do shíneadh a chur leis an gComhaontú Idirnáisiúnta um Adhmad Trópaiceach 2006 ar feadh tréimhse thosaigh 5 bliana, nó vótáil i bhfabhar an tsínidh sin.

Airteagal 2 Tiocfaidh an Cinneadh seo i bhfeidhm an lá a nglacfar é.

Arna dhéanamh sa Bhruiséil, 6 Bealtaine 2021. Thar ceann na Comhairle An tUachtarán J. BORRELL FONTELLES

(1) Cinneadh 2011/731/AE ón gComhairle an 8 Samhain 2011 maidir le tabhairt i gcrích, thar ceann an Aontais, an Chomhaontaithe Idirnáisiúnta um Adhmad Trópaiceach, 2006 (IO L 294, 12.11.2011, lch. 1)
(1)

De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil sainordú toghchánach acu in údarás réigiúnach nó áitiúil nó atá freagrach go polaitiúil do thionól tofa.
(5)

Ceapadh na comhaltaí reatha den Bhord Bainistíochta arna n-ainmniú ag an tSeicia, Éirinn, an Spáinn, an Fhrainc, an Iodáil, Lucsamburg, an Ungáir, an Ísiltír, an Ostair, an tSlóivéin, an Fhionlainn agus an tSualainn go ceann tréimhse dar críoch an 31 Bealtaine 2021.
(6)

An 25 Eanáir 2021, roghnaigh an Chomhairle Jean-Philippe LECOUFFE mar an Leas-Stiúrthóir Feidhmiúcháin nua de chuid Europol, agus chuir sí an Coiste um Shaoirsí Sibhialta, um Cheartas agus um Ghnóthaí Baile de Pharlaimint na hEorpa (“Coiste LIBE”), arb é an coiste inniúil chun críocha an cheathrú fomhír d’Airteagal 54(2) de Rialachán (AE) 2016/794, ar an eolas faoin roghnú sin.
(3)

An 8 Feabhra 2019, chuir údarás inniúil meastóireachta na Fionlainne in iúl don Choimisiún gur chinn sé, de bhun Airteagal 14(1) de Rialachán (AE) Uimh. 528/2012, go raibh gá le meastóireacht iomlán ar an iarratas. De bhun Airteagal 8(1) de Rialachán (AE) Uimh. 528/2012, tá an t-údarás inniúil le meastóireacht iomlán a dhéanamh ar an iarratas laistigh de 365 lá tar éis a bhailíochtaithe. Tá sé iarrtha ag an údarás inniúil meastóireachta ar an iarratasóir sonraí leordhóthanacha a chur ar fáil chun an mheastóireacht a dhéanamh i gcomhréir le hAirteagal 8(2) den Rialachán sin.
(4)

Tá caibidlíocht déanta ag an gCoimisiún, i gcomhréir le Cinneadh ón gComhairle an 7 Deireadh Fómhair 2019, ar na leasuithe sin ar Chomhaontú Bonn, leasuithe a glacadh trí vóta d’aon ghuth trí dhá chinneadh ag an aonú cruinniú is tríocha de chuid na bPáirtithe Conarthacha i gComhaontú Bonn a reáchtáladh in Bonn an 9-11 Deireadh Fómhair 2019.
CINNEADH (AE) 2021/113 ÓN GCOMHAIRLE

an 25 Eanáir 2021

maidir le tabhairt i gcrích an Chomhaontaithe i bhfoirm malartaithe litreacha idir an tAontas Eorpach agus Rialtas Oileáin Cook a bhaineann le síneadh a chur leis an bPrótacal i ndáil leis an gComhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook a chur chun feidhme

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43, i gcomhar le hAirteagal 218(6), an dara fomhír, pointe (a)(v) de,

Ag féachaint don togra ón gCoimisiún Eorpach,

Ag féachaint don toiliú ó Pharlaimint na hEorpa (1),

De bharr an mhéid seo a leanas:

(1) I gcomhréir le Cinneadh (AE) 2020/1545 ón gComhairle (2), an Comhaontú i bhfoirm malartaithe litreacha idir an tAontas Eorpach agus Rialtas Oileáin Cook maidir le síneadh a chur leis an bPrótacal i ndáil leis an gComhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (“an Comhaontú i bhfoirm malartaithe litreacha”) a chur chun feidhme, arb é dáta a dhul in éag an 13 Deireadh Fómhair 2020, síníodh é an 13 Samhain 2020, faoi réir a thabhairt i gcrích ar dháta níos déanaí.

(2) Is é is aidhm don Chomhaontú i bhfoirm malartaithe litreacha a chur ar a gcumas don Aontas Eorpach agus do Rialtas Oileáin Cook leanúint de bheith ag obair le chéile chun beartas iascaigh inbhuanaithe agus saothrú fónta acmhainní iascaigh in uiscí Oileáin Cook a chur chun cinn, agus ligean do shoithí an Aontais a ngníomhaíochtaí iascaireachta a dhéanamh sna huiscí sin.

(3) Ba cheart an Comhaontú i bhfoirm malartaithe litreacha a fhormheas,

TAR ÉIS AN CINNEADH SEO A GHLACADH:

Airteagal 1 Leis seo, déantar an Comhaontú i bhfoirm malartaithe litreacha idir an tAontas Eorpach agus Rialtas Oileáin Cook maidir le síneadh a chur leis an bPrótacal maidir leis an gComhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook a chur chun feidhme a fhormheas thar ceann an Aontais (3).

Airteagal 2 Déanfaidh Uachtarán na Comhairle, thar ceann an Aontais Eorpaigh, an fógra a thabhairt dá bhforáiltear i bpointe 6 den Chomhaontú i bhfoirm malartaithe litreacha (4).

Airteagal 3 Tiocfaidh an Cinneadh seo i bhfeidhm an dáta a ghlacfar é.

Arna dhéanamh sa Bhruiséil, 25 Eanáir 2021. Thar ceann na Comhairle An tUachtarán J. BORRELL FONTELLES

(1) Toiliú an 14 Nollaig 2020 (nár foilsíodh go fóill san Iris Oifigiúil).

(2) Cinneadh (AE) 2020/1545 ón gComhairle an 19 Deireadh Fómhair 2020 maidir le síniú, thar ceann an Aontais, agus cur i bhfeidhm sealadach, an Chomhaontaithe i bhfoirm malartaithe litreacha idir an tAontas Eorpach agus Rialtas Oileáin Cook a bhaineann le síneadh a chur leis an bPrótacal i ndáil leis an gComhaontú Comhpháirtíochta Iascaigh Inbhuanaithe a chur chun feidhme idir an tAontas Eorpach agus Rialtas Oileáin Cook (IO L 356, 26.10.2020, lch. 7).

(3) Foilsíodh an Comhaontú i bhfoirm malartaithe litreacha in IO L 356, 26.10.2020.

(4) Foilseoidh Ardrúnaíocht na Comhairle an dáta ar uaidh a chuirfear an Comhaontú i bhfoirm malartaithe litreacha i bhfeidhm in Iris Oifigiúil an Aontais Eorpaigh.
(3)

Leis an staidéar, arna údarú le Cinneadh (CBES) 2020/979, léiríodh a indéanta atá sé AAMVS a fhorbairt agus cuireadh chun suntais gnéithe éagsúla a chaithfear a chur san áireamh le go bhféadfar an coincheap a chur i ngníomh. Is éard a bheidh i gCéim II creat beartaithe do AAMVS agus plean chun an córas a fhorbairt a dhearadh. Beidh sé d’aidhm ag na torthaí sin tacú le hiarrachtaí amach anseo, chun AAMVS a thabhairt ar an bhfód, agus treoir a thabhairt ina leith.
CINNEADH (CBES) 2021/1866 ÓN gCOMHAIRLE

an 22 Deireadh Fómhair 2021

lena leasaítear Cinneadh 2010/788/CBES a bhaineann le bearta sriantacha in aghaidh Phoblacht Dhaonlathach an Chongó

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 29 de,

Ag féachaint do Chinneadh 2010/788/CBES ón gComhairle an 20 Nollaig 2010 a bhaineann le bearta sriantacha i gcoinne Phoblacht Dhaonlathach an Chongó agus lena n-aisghairtear Comhsheasamh 2008/369/CBES (1),

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 20 Nollaig 2010, ghlac an Chomhairle Cinneadh 2010/788/CBES.

(2) An 29 Meitheamh 2021, ghlac Comhairle Slándála na Náisiún Aontaithe Rún (“UNSCR”) 2582 (2021), lena leasaítear na critéir chun daoine agus eintitis a ainmniú le bheith faoi réir na mbeart sriantach a leagtar amach i mír 9 agus mír 11 de UNSCR 1807 (2008).

(3) Tá gá le tuilleadh gníomhaíochta ón Aontas chun bearta áirithe a chur chun feidhme.

(4) Ba cheart, dá bhrí sin, Cinneadh 2010/788/CBES a leasú dá réir,

TAR ÉIS AN CINNEADH SEO A GHLACADH:

Airteagal 1 In Airteagal 3(1) de Chinneadh 2010/788/CBES, cuirtear an méid seo a leanas in ionad phointe (i): “(i) ionsaithe ar choimeádaithe síochána de chuid MCENAC nó ar phearsanra de chuid na Náisiún Aontaithe, lena n-áirítear baill den Ghrúpa Saineolaithe, nó ar phearsanra leighis nó ar phearsanra daonnúil a phleanáil, a stiúradh, a urrú nó páirt a ghlacadh iontu;”.

Airteagal 2 Tiocfaidh an Cinneadh seo i bhfeidhm an lá tar éis a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 22 Deireadh Fómhair 2021. Thar ceann na Comhairle An tUachtarán G. DOVŽAN

(1) IO L 336, 21.12.2010, lch. 30.
(2)

Tá feidhm ag Cinneadh (CBES) 2018/1544 go dtí an 16 Deireadh Fómhair 2021. Ar bhonn athbhreithniú ar an gCinneadh sin, ba cheart na bearta sriantacha a leagtar amach ann a fhadú go dtí an 16 Deireadh Fómhair 2022.
Grúpa scarúnaíoch armtha neamhdhleathach a mheastar a bheith ar cheann de na grúpaí is tábhachtaí in Oirthear na hÚcráine. Freagrach as dul i mbun troda in aghaidh fhórsaí rialtais na hÚcráine in Oirthear na hÚcráine, rud a chuir cobhsaíocht nó slándáil na hÚcráine i mbaol.

18.

Cuideachta comhstoic ‘Production-Agrarian Union “Massandra”’ Aкционерное общество ‘Производственно-аграрное объединение “Массандра”’ (ar a dtugtaí State Unitary Enterprise of the ‘Republic of Crimea’‘Production-Agrarian Union “Massandra”’ tráth Государственное унитарное предприятие Республики Крым “Производственно-аграрное объединение “Массандра”’ Federal State Budgetary Enterprise ‘Production-Agrarian Union “Massandra”’ de chuid Administration of the President of the Russian Federation Федеральное государственное унитарное предприятие ‘Производственно-аграрное объединение “Массандра” Управления делами Президента Российской Федерации’ State concern ‘National Association of producers “Massandra”’ Национальное производственно аграрное объединение ‘Массандра’ Nacionalnoye proizvodstvenno agrarnoye obyedinenye ‘Massandra’)

298650, Crimea, Yalta, Massandra, str. Vinodela Egorova 9. 298650, Крым, г. Ялта, пгт. Массандра, ул. Винодела Егорова, д. 9 Suíomh gréasáin: http://massandra.su +7 9789367504 +7 3654233196 +7 3654261683 Uimhir chlárúcháin: 1209100012648

Aistríodh úinéireacht an eintitis de shárú ar dhlí na hÚcráine. An 9 Aibreán 2014, ghlac ‘Presidium of the Parliament of Crimea’ cinneadh Uimh. 1991-6/14 ‘On the amendments to the Resolution of the State Council of the “Republic of Crimea”’ an 26 Márta 2014 Uimh. 1836-6/14 ‘On nationalization of the property of enterprises, institutions and organizations of agro-industrial complex, located in the territory of the “Republic of Crimea”’ inar dearbhaíodh go rabhthas tar éis sócmhainní de chuid an ghnóthais stáit ‘National Association of producers “Massandra”’ a ghabháil thar ceann ‘Republic of Crimea’. Tá ‘údaráis’ Crimea, más ea, tar éis an fiontar a choigistiú a mhórán nó a bheagán. Athchláraithe an 1 Lúnasa 2014 mar Federal State Budgetary Enterprise ‘Proizvodstvenno agrarnoye obyedinenye “Massandra” of the Administration of the President of the Russian Federation (Федеральное государственное унитарное предприятие ‘Производственно-аграрное объединение “Массандра” Управления делами Президента Российской Федерации’). Bunaitheoir: The Administration of the President of the Russian Federation (Управления Делами Президента Российской Федерации). An 1 Aibreán 2019, athchláraíodh mar State Unitary Enterprise of the ‘Republic of Crimea’‘Production-Agrarian Union “Massandra”’. Athchláraithe mar chuideachta comhstoic ‘Production-Agrarian Union “Massandra”’ an 1 Deireadh Fómhair 2020.
Fógra: Ní caighdeán é seo lena gceanglaítear lipéadú a chur ar an táirge a chuirfeadh in iúl cén leibhéal maolaithe torainn is acmhainn dó. Dá bhrí sin, comhlíonadh an chaighdeáin seo, ní rud é a thugann le fios go bhfuil comhréir ann le pointe 3.5 den dara mír d’Iarscríbhinn II a ghabhann le Rialachán (AE) 2016/425.

2.
Leas-Uachtarán Nicearagua, Céadbhean Nicearagua agus ceannaire an Sandinista Youth. Dar leis an Uachtarán, Daniel Ortega, roinneann Rosario Maria Murillo Zambrana an leathchuid den chumhacht leis. Bhí ról lárnach aici maidir leis an mbrú faoi chois léirsithe an fheasúra ag Nicaraguan National Police in 2018 a spreagadh agus a dearbhú a thabhairt dó. I Meitheamh 2021, bhagair sí go poiblí freasúra Nicearagua agus chaith sí amhras ar iriseoirí neamhspleácha.

Tá sí freagrach, dá bhrí sin, as sáruithe tromchúiseacha ar chearta an duine agus as an tsochaí shibhialta, an freasúra daonlathach a bhrú faoi chois agus as an mbonn a bhaint den daonlathas i Nicearagua.
Le Cinneadh (AE) 2020/430, foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse bhreise míosa ón 23 Aibreán 2020. Rinneadh foráil don mhaolú sin go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go dtí an 10 Meán Fómhair 2020.

An 4 Meán Fómhair 2020, le Cinneadh (AE) 2020/1253 (6), chuir an Chomhairle síneadh leis an maolú sin go dtí an 10 Samhain 2020. An 6 Samhain 2020, le Cinneadh (AE) 2020/1659 (7), chuir an Chomhairle síneadh leis an maolú sin go dtí an 15 Eanáir 2021. An 12 Eanáir 2021, le Cinneadh (AE) 2021/26 (8), chuir an Comhairle síneadh leis an maolú sin go dtí an 19 Márta 2021. An 12 Márta 2021, le Cinneadh (AE) 2021/454 (9), chuir an Chomhairle síneadh leis an maolú sin go dtí an 21 Bealtaine 2021. An 20 Bealtaine 2021, le Cinneadh (AE) 2021/825 (10), chuir an Comhairle síneadh leis an maolú sin go dtí an 16 Iúil 2021.
(1)

Le Cinntí uaithi an 21 Meán Fómhair 2020 (2), an 11 Nollaig 2020 (3) , (4) agus an 13 Aibreán 2021 (5), cheap an Chomhairle na comhaltaí agus na comhaltaí malartacha den Choiste Comhairleach um Shaorghluaiseacht Oibrithe don tréimhse ón 25 Meán Fómhair 2020 go dtí an 24 Meán Fómhair 2022.
(2)

Tá feidhm ag Cinneadh (CBES) 2019/797 go dtí an 18 Bealtaine 2021. Ar bhonn athbhreithniú ar an gCinneadh sin, ba cheart na bearta sriantacha a leagtar amach ann a fhadú go dtí an 18 Bealtaine 2022.
20.

Mahad Karate (ailias: a) Mahad Mohamed Ali Karate; b) Mahad Warsame Qalley Karate; c) Abdirahim Mohamed Warsame) Dáta breithe: Idir 1957 agus 1962 Áit bhreithe: Xararadheere, an tSomáil Seoladh: An tSomáil Dáta ainmniúcháin na Náisiún Aontaithe: an 26 Feabhra 2021 Faisnéis eile: Liostaithe de bhun mhír 8(a) de rún 1844 (2008) mar ‘Bheith páirteach i ngníomhaíochtaí a chuireann síocháin, slándáil nó cobhsaíocht na Somáile i mbaol, nó ag tacú leis na gníomhaíochtaí sin, lena n-áirítear gníomhaíochtaí a chuireann Comhaontú Djibouti an 18 Lúnasa 2008 nó an próiseas polaitiúil i mbaol, nó a chuireann TFInna nó AMISOM i mbaol le fórsa.’ Bhí ról lárnach ag Mahad Karate san Amniyat, sciathán al-Shabaab a bhí freagrach as an ionsaí a rinneadh le déanaí ar Choláiste Ollscoile Garissa sa Chéinia, a d’fhág go bhfuair beagnach 150 duine bás. Is é Amniyat sciathán faisnéise al-Shabaab, a bhfuil ról lárnach aige in ionsaithe féinmharaithe agus feallmharuithe sa tSomáil, sa Chéinia, agus i dtíortha eile sa réigiún, agus a sholáthraíonn lóistíocht agus tacaíocht do ghníomhaíochtaí sceimhlitheoireachta al-Shabaab.”
(1)

Cuirtear an méid seo a leanas in ionad Airteagal 1: “Airteagal 1 Ionadaí Speisialta an Aontais Eorpaigh Cuirtear síneadh le sainordú Eamon GILMORE mar Ionadaí Speisialta an Aontais Eorpaigh (ISAE) um Chearta an Duine go dtí an 28 Feabhra 2023. Féadfaidh an Chomhairle a chinneadh go ndéanfar sainordú an Ionadaí Speisialta a fhoirceannadh níos luaithe, bunaithe ar mheasúnú ón gCoiste Polaitiúil agus Slándála (PSC) agus ar thogra ó Ardionadaí an Aontais do Ghnóthaí Eachtracha agus don Bheartas Slándála (an tArdionadaí).”;
Is é Igor Viktorovich Krasnov ina Phríomh-Ionchúisitheoir Chónaidhm na Rúise ón 22 Eanáir 2020 leith agus is é iarLeas-Chathaoirleach ar Investigative Committee of the Russian Federation. Ina cháil mar Phríomh-Ionchúisitheoir, déanann sé formhaoirseacht ar Oifigí an Ionchúisitheora i gCónaidhm na Rúise, ar Oifigí an Ionchúisitheora Speisialta agus ar Oifig an Ionchúisitheora Mhíleata. Ina cháil mar Phríomh-Ionchúisitheoir, tá sé freagrach as sáruithe tromchúiseacha ar chearta an duine, lena n-áirítear coinneálacha treallacha agóideoirí, agus as cos ar bolg forleathan córasach na saoirse comhthionóil síochánta agus comhlachais, agus na saoirse tuairimíochta agus chun tuairimí a nochtadh.

Roimh na hagóidí an 23 Eanáir 2021, thug Oifig an Phríomh-Ionchúisitheora rabhadh go leagfaí freagracht ar na rannpháirtithe. Ina theannta sin, d'éiligh Oifig an Phríomh-Ionchúisitheora go gcuirfeadh Federal Service for Supervision in the Sphere of Communications, Information Technology and Mass Communications (Roskomnadzor) srian ar rochtain ar shuíomhanna gréasáin an fhreasúra agus ar chuntais ar líonraí sóisialta a raibh faisnéis maidir le cruinnithe beartaithe lucht tacaíochta Alexei Navalny orthu. An 29 Eanáir 2021, d'éiligh Oifig an Phríomh-Ionchúisitheora an athuair go gcuirfeadh Roskomnadzor srian ar rochtain ar shuíomhanna gréasáin agus cuntais líonraí sóisialta an fhreasúra, roimh agóidí ar son Navalny an 30 agus an 31 Eanáir 2021 an uair seo. Seoladh rabhaidh chuig comhlachtaí idirlín (Facebook, TikTok, Twitter, Google, Mail.ru Group). Ina theannta sin, d'fhógair Oifig an Phríomh-Ionchúisitheora go ndéanfaí iad siúd a ghlacfadh páirt sna hagóidí a ionchúiseamh.

Thacaigh Oifig an Ionchúisitheora Ghinearálta le hiarraidh FSIN chun pianbhreith fionraithe Alexei Navalny i gcás calaoise líomhnaithe a choigeartú ina pianbreith príosúnachta. In ainneoin na fírice go raibh an Chúirt Eorpach um Chearta an Duine tar éis a chinneadh in 2018 go raibh sé treallach agus éagórach gur ciontaíodh é sa chás sin, Gabhadh Alexei Navalny ar theacht chuig aerfort Moscó dó an 17 Eanáir 2021.